20. ΒΑΣΙΛΙΚΟΝ ΔΙΑΤΑΓΜΑ της 12 Ιουν./2 Ιουλ. 1953 (ΦΕΚ Α΄ 173) Περί αναθέσεως εις την κατά το άρθρ. 32 παρ. 2 του Α.Ν. 2039/1939 Επιτροπήν, αρμοδιοτήτων τινών του Συμβουλίου Εθνικών Κληροδοτημάτων. Έχοντες υπ’ όψιν: 1)το άρθρ. 32 παρ. 2 του Α.Ν. 2039/1939 και το άρθρ. 5 παρ. 2 του Νόμ. 462/1943, 2)την από 17.4.1953 σύμφωνον γνωμοδότησιν του Συμβουλίου Εθνικών Κληροδοτημάτων και 3)την υπ΄αριθ. 242/29.4.1953 γνώμην του Συμβουλίου της Επικρατείας, προτάσει του Προέδρου της Κυβερνήσεως και του επί των Οικονομικών Υπουργού, απεφασίσαμεν και διατάσσομεν: Άρθρον μόνον.-Η κατά το άρθρ. 32 παρ. 2 του Α.Ν. 2039/1939 Επιτροπή καθίσταται εφεξής αρμοδία όπως αντί του Συμβουλίου Εθνικών Κληροδοτημάτων γνωμοδοτεί επί των ως κάτωθι περιπτώσεων του Α.Ν. 2039/1939: α)επί αποδοχής των προς το Δημόσιον καταλειπομένων κληρονομιών ως και των υπό όρον κληροδοσιών και δωρεών β)επί προσωρινής εκμισθώσεως ακινήτων εφόσον δεν είναι δυνατή η άμεσος εκτέλεσις του σκοπού, γ)επί των δια δημοπρασίας εκποιήσεων κινητών και ακινήτων και εκμισθώσεων ακινήτων κατά τας διατάξεις του από 30 Νοεμ./4 Δεκ. 1939 Β.Δ/τος «περί τρόπου εκποιήσεως κινητών και ακινήτων και εκμισθώσεως ακινήτων καταλειπομένων κατά κληρονομίαν, κληροδοσίαν κλπ.» εφ’ όσον το τίμημα των εκποιουμένων κινητών δεν υπερβαίνει το ποσόν των δραχ. «150.000» και των ακινήτων των δραχ. «300.000» το δε μίσθωμα των εκμισθουμένων ακινήτων το ποσόν των δραχ. «5.000» μηνιαίως, δ)επί των δι’ απ’ ευθείας συμβάσεως εκμισθώσεων ακινήτων και εκποιήσεων κινητών και ακινήτων, σχέσιν εχουσών προς την εκκαθάρισιν, διοίκησιν και διαχείρισιν υπέρ του Δημοσίου, και κοινωφελών σκοπών καταλειπομένων περιουσιών, εφόσον το μίσθωμα των εκμισθουμένων ακινήτων δεν υπερβαίνει το ποσόν των  δραχ. «5.000» μηνιαίως και το τίμημα των εκποιουμένων κινητών και ακινήτων δεν υπερβαίνει το  ποσόν των δραχ. «300.000» δια τα ακίνητα και  δραχ. «150.000» δια τα κινητά, ε)επί εξωδίκων  συμβιβασμών αντικείμενον εχόντων μισθώσεις  κληρονομιαίων  ακινήτων,    εφ’  όσον  το   υπό  του (Αντί της σελ. 191) Σελ. 191(α) 293-077 Κώδικας περί κληροδοτημάτων 24.Β.α.19-20 εκτελεστού ή της Διαχειριστικής Επιτροπής προτεινόμενον μίσθωμα δεν υπερβαίνει το ποσόν των δραχ. «5.000» μηνιαίως, ς)επί αναλήψεως ποσών μέχρι δραχ. 10.000(000) εκ της παγίας προκαταβολής και ζ)επί των εν τω από 18 Σεπτ. 1947 Β.Δ/τι «περί της Διοικητικής εποπτείας των κηδεμόνων σχολαζουσών κληρονομιών κλπ. «προβλεπομένων αναλόγων ως ανωτέρω υπό στοιχ. γ΄, δ΄ και ε΄ περιπτώσεων, ως και επί αιτήσεων κηδεμόνων προς το Δικαστήριον δια την εκποίησιν αντικειμένων της κληρονομίας, εκμίσθωσιν κινητών και ακινήτων πέραν της διετίας. Εις τον αυτόν επί των Οικονομικών Υπουργόν ανατίθεμεν την δημοσίευσιν και εκτέλεσιν του παρόντος Δ/τος. Τα εντός « » ποσά αναπροσαρμοσθέντα αρχικώς δια της υπ’ αριθ. Κ. 16005/3080 της 12/31 Οκτ. 1962 αποφ. Υπ. Οικονομικών (ΦΕΚ Β΄ 388) αναπροσηρμόσθησαν εκ νέου ως άνω δια της υπ’ αριθ. Κ. 13155 της 23 Αυγ./13 Σεπτ. 1966 ομοίας (ΦΕΚ. Β΄ 573). 